

 Organisasjonsleddene

Deres ref.:  Vår ref.: 13/868 Dato: 11.2.2013

# Invitasjon til å fremme kandidater til Akademikerprisen

Legeforeningen har mottatt invitasjon fra Akademikerne om å fremme kandidater til Akademikerprisen.

Akademikerprisen er opprettet i et samarbeid mellom primærforeningene i hovedorgani­sasjonen, og skal i prinsippet gis som et samlet beløp til norske eller utenlandske enkelt­personer for deres bidrag til akademisk frihet og for å støtte deres arbeid i kunnskaps­formidling.

Det er ønskelig at prisen bidrar til å bygge opp Akademikernes identitet og skaffe publisitet og medieoppmerksomhet. Prisen består av en pengesum på kr. 100.000. I tillegg mottar prisvinner et diplom og en skulptur av Nico Widerberg.

I henhold til retningslinjene for prisen er det hovedstyrene i Akademikernes medlemsforeninger som kan fremme forslag på kandidater til prisen.

**Hver forening bør foreslå minst en kandidat, hvis det foreslås flere kandidater oppfordres foreningene til å foreslå like mange av hvert kjønn.**

Hovedhensikten med prisen er at kandidaten:

* Står for og viser akademisk metode og akademisk frihet i sitt arbeid

Juryen vil i tillegg legge vekt på at kandidaten:

* Arbeider med et tema som bør ha offentlig oppmerksomhet
* Har norsk eller nordisk tilknytning
* Har en del år igjen innen akademisk virke.

Foreningene har ansvaret for å kvalitetssikre kandidatenes faglige prestasjoner, forslaget som oversendes juryen skal være begrunnet i henhold til prisens formål. Det vil bli lagt vekt på faglig spredning i tildelingen. Begrunnelsen bør være på ca. ½ til 1 A4-side helst vedlagt kandidatens CV.

Dersom dette virker relevant, bes det om at forslag til kandidater sendes til Legeforeningen innen **08.04.2013**. Det bes om at innspillene lastes opp direkte på Legeforeningens nettsider.

Med hilsen

Den norske legeforening

Anjam Latif Shuja

Rådgiver

|  |  |
| --- | --- |
|  |  |

|  |  |
| --- | --- |
|  |  |